མཇུག་འགྲིལ་བའི་མཛད་སྒོའི་ཐོགཀྲུང་གོའི་བོད་བརྒྱུད་མཐོ་རིམ་ནང་བསྟན་སློབ་གླིང་གི་ཏང་ཙུའུ་ཡི་ཁོངས་མི།གླིང་གཙོ་གཞོན་པ་མགོན་པོས་ཕྱོགས་སྡོམ་གནང་དོན།ལྷན་རྒྱས་ཀྱི་གཏམ་བཤད་ནི་བརྗོད་བྱ་ཁ་གསལ་ཞིང་ལྟ་བ་གཏིང་ཟབ་པ་དང་།སྒྲུབ་བྱེད་ཆ་ཚང་བ་ཞིག་ཡིན་ལ།དེའི་ནང་ཆེད་མཁས་ཁ་ཤས་ཀྱིས་ཆོས་ལུགས་ཀྲུང་གོ་ཅན་དུ་འགྱུར་བའི་མཚན་ཉིད་ལ་གོ་བ་ཇི་ལྟར་ལེན་པའི་ཐད་རིགས་པའི་གཞུང་ལུགས་ཀྱི་ཐོག་ནས་བསམ་གཞིགས་གནང་ཡོད་པ་དང་།ཆེད་མཁས་ཁ་ཤས་ཀྱིས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པའི་ཁྲོད་ཆོས་ལུགས་རིགས་པའི་གཞུང་ལུགས་དང་གསར་གཏོད་ལ་ཕྱོགས་བཅུ་གཉིས་ཀྱི་ཐད་ནས་ཕྱོགས་སྡོམ་དང་གསལ་འགྲེལ་གནང་ཡོད་པ།ཆེད་མཁས་ཁ་ཤས་ཀྱིས་དུས་རབས་གསར་པའི་བོད་རྒྱུད་ནང་བསྟན་ཀྲུང་གོ་ཅན་དུ་འགྱུར་བའི་ཐབས་ལམ་དང་ལག་ལེན་གྱི་ཐད་གྲོས་བསྡུར་གནང་ཡོད་པ།བླ་སྤྲུལ་སྐྱེས་ཆེན་ཁ་ཤས་ཀྱིས་རང་རང་གི་དགོན་སྡེ་ཀྲུང་གོ་ཅན་དུ་འགྱུར་པ་དཔེར་བླངས་ནས་ནང་བསྟན་ཀྲུང་གོ་ཅན་དུ་འགྱུར་བའི་མྱོང་ཚོར་གླེང་ཡོད་པ།ཆེད་མཁས་ཁ་ཤས་ཀྱིས་ལོ་རྒྱུས་ཀྱི་མི་སྣའམ་ཡང་ན་ནང་བསྟན་ཆོས་ལུགས་ཀྱི་དགོངས་པ་གཞིར་བྱས་ཏེ་ནང་བསྟན་ཀྲུང་གོ་ཅན་དུ་འགྱུར་བའི་ལོ་རྒྱུས་ཀྱི་འབྱུང་རྩ་དང་ལོ་རྒྱུས་ཀྱི་ཤུགས་རྐྱེན།དེང་རབས་ཀྱི་ལག་ལེན་དང་འཕེལ་རྒྱས་ཀྱི་གནས་སྟངས་ཐད་དགོངས་ཚུལ་ལྷུག་བརྗོད་གནང་ཡོད་པ།ཆེད་མཁས་ཁ་ཤས་ཀྱིས་ནང་བསྟན་རིག་གནས་སྒྱུ་རྩལ་དང་སྐད་ཡིགཆོས་ལུགས་ཀྱི་འདུལ་ཁྲིམས།དེ་མིན་ཡུལ་སྲོལ་གོམས་གཤིས་སོགས་ཀྱི་ཐད་ནས་ནང་བསྟན་ཀྲུང་གོ་ཅན་དུ་འགྱུར་བར་རིགས་པའི་གཞུང་ལུགས་ཀྱི་ལམ་ནས་དཔྱད་བསྡུར་གནང་ཡོད་པས།ད་རེས་ཀྱི་གླེང་སྟེགས་ལ་གྲུབ་འབྲས་ཆེན་པོ་ཐོབ་ཡོད་དེ།གོང་མའི་དགོན་སྡེ་ཀྲུང་གོ་ཅན་དུ་འགྱུར་བའི་ལོ་རྒྱུས་ཀྱི་རིན་ཐང་དང་རིག་གནས་ཀྱི་ནང་དོན་སྔོག་འདོན་ཟབ་མོ་བྱེད་པའི་དུས་མཚུངས་སུ།རྒྱལ་ཁབ་ཕྱི་ནང་གི་བོད་བརྒྱུད་ནང་བསྟན་གྱི་རིག་གནས་ལ་ཞིབ་འཇུག་བྱེད་པའི་ཁྱབ་ཁོངས་ཀྱི་སྤེལ་རེས་དང་འགྲོ་འོང་ལ་སྐུལ་འདེད་གནང་ཐུབ་པར་གྱུར་པ་དང་།བོད་བརྒྱུད་ནང་བསྟན་རིག་གནས་ཞིབ་འཇུག་ཀྱི་ལས་སྟེགས་གསར་རྐྱང་ཞིག་བསྐྲུན་ཡོད་ཕྱིར།གནད་དོན་ལ་ཞིབ་བསྡུར་དང་ཕན་ཚུན་སློབ་སྦྱོང་བྱེད་པ།བསམ་ཕྱོགས་བརྗེ་རེས་བྱེད་པ་བཅས་ཀྱི་སྔོན་དཔག་དམིགས་ཡུལ་འགྲུབ་སྟེ་གླེང་སྟེགས་ཐུགས་གྲ་ལེགས་འགྲིག་བྱུང་ཡོད་ཅེས་བསྟན་བྱུང་།